Cuneiform Tablet CCT 3 11 (BM 113324)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na im-dí-DINGIR ù en-na-be-lim qí-bí-ma um-ma en-na-num ù be-lí-a-ma a-na-ku a-na-kam a-na té-er-tí-ku-nu na-aḫ-da-ku a-šu-mì li-pí-it-IŠTAR DUMU da-gán-ma-al-ki-im a-dí ma-lá ù 2-šé-ni-šu áš-pu-ra-ku-nu-tí-ma té-er-ta-ak-nu lá i-li-kam a-na-kam sí-ki i-ṣa-na-bu-tù ù ku-tù-a-tí-a ik-ta-na-tù-ú a-ḫu-ú-a be-lu-ú-a a-tù-nu KÙ.BABBAR ù ṣí-ba-tù-šu iš-té-a-at a-wi-lam gi-im-lá-ma KÙ.BABBAR ma-lá ta-le-a-ni ša-áš-qí-lá-ma a-na DUMU um-mì-a-nim ke-nim pí-iq-da-ma a šu-mì-šu eq-lam le-tí-qám né-nu lá a-wi-il₅ gi₅-mì-li-im a-na-kam be-lí-a i-na AN.NA ga-ma-al-ku-nu i-le-e a-na im-dí-DINGIR qí-bí-ma um-ma en-na-num-ma 2 TÚG {d}UTU.DUG na-áš-a-kum 2 TÚG iš-me-sú-en₆ ša en-na-be-lim na-áš-a-kum ṣú-ḫa-ri-kà ša-i-il₅ ki-ma a-na té-er-tí-kà na-aḫ-da-ku-ni-ma i-ḫi-id-ma ša TÚG-tí-a